CELEX: 62006CA0399
Language: lt
Date: 2009-12-03 00:00:00
Title: Sujungtos bylos C-399/06 P ir C-403/06 P: 2009 m. gruodžio 3 d. Teisingumo Teismo (ketvirtoji kolegija) sprendimas byloje Faraj Halsan prieš Europos Sąjungos Tarybą, Europos Komisiją (C-399/06), Chafiq Ayadi prieš Europos Sąjungos Tarybą (C-403/06) (Bendra užsienio ir saugumo politika (BUSP) — Ribojančios priemonės, taikomos asmenims ir organizacijoms, susijusiems su Osama bin Ladenu, Al-Qaida tinklu ir Talibanu — Reglamentas (EB) Nr. 881/2002 — Asmens lėšų ir ekonominių išteklių įšaldymas įrašius jį į Jungtinių Tautų organo sudarytą sąrašą — Sankcijų komitetas — Įrašymas į Reglamento (EB) Nr. 881/2002 I priedą — Ieškinys dėl panaikinimo — Pagrindinės teisės — Teisė į nuosavybės apsaugą, teisė būti išklausytam ir teisė į veiksmingą teisminę kontrolę)

30.1.2010   
            
            
               LT
            
            
               Europos Sąjungos oficialusis leidinys
            
            
               C 24/2
            
         2009 m. gruodžio 3 d. Teisingumo Teismo (ketvirtoji kolegija) sprendimas byloje Faraj Halsan prieš Europos Sąjungos Tarybą, Europos Komisiją (C-399/06), Chafiq Ayadi prieš Europos Sąjungos Tarybą (C-403/06)
   
   (Sujungtos bylos C-399/06 P ir C-403/06 P) (1)
   
   (Bendra užsienio ir saugumo politika (BUSP) - Ribojančios priemonės, taikomos asmenims ir organizacijoms, susijusiems su Osama bin Ladenu, Al-Qaida tinklu ir Talibanu - Reglamentas (EB) Nr. 881/2002 - Asmens lėšų ir ekonominių išteklių įšaldymas įrašius jį į Jungtinių Tautų organo sudarytą sąrašą - Sankcijų komitetas - Įrašymas į Reglamento (EB) Nr. 881/2002 I priedą - Ieškinys dėl panaikinimo - Pagrindinės teisės - Teisė į nuosavybės apsaugą, teisė būti išklausytam ir teisė į veiksmingą teisminę kontrolę)
   2010/C 24/02
   Proceso kalba: anglų
   
      Šalys
   
   
      Apeliantas: Faraj Hassan, atstovaujamas baristerio E. Grieves, solisitoriaus H. Miller, baristerio J. Jones ir solisitorės M. Arani (C-399/06)
   
      Kitos proceso šalys: Europos Sąjungos Taryba, atstovaujama S. Marquardt, M. Bishop ir E. Finnegan; Europos Komisija, atstovaujama P. Hetsch ir P. Aalto
   
      Apelianto pusėje įstojusios į bylą šalys: Prancūzijos Respublika, Jungtinė Didžiosios Britanijos ir Šiaurės Airijos Karalystė
   
      Apeliantas: Chafiq Ayadi, atstovaujamas baristerio S. Cox, solisitoriaus H. Miller
   
      Kitos proceso šalys: Europos Sąjungos Taryba, atstovaujama S. Marquardt, M. Bishop ir E. Finnegan; Jungtinė Didžiosios Britanijos ir Šiaurės Airijos Karalystė, Europos Komisija, atstovaujama P. Hetsch ir P. Aalto
   
      Europos Sąjungos Tarybos pusėje įstojusi į bylą šalis: Prancūzijos Respublika
   
      Dalykas
   
   Apeliacinis skundas dėl 2006 m. liepos 12 d. Pirmosios instancijos teismo (antrosios kolegijos) sprendimų Hassan prieš Tarybą ir Komisiją byloje T-49/04 ir Ayadi prieš Tarybą byloje T-253/02, kuriais Pirmosios instancijos teismas atmetė ieškinį dėl 2003 m. lapkričio 20 d. Komisijos reglamento (EB) Nr. 2049/2003, dvidešimt penktą kartą iš dalies keičiančio Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Osama bin Ladenu, Alkaeda tinklu ir Talibanu, ir panaikinantį Tarybos reglamentą (EB) Nr. 467/2001 (OL L 303, p. 20; 2004 m. specialusis leidimas lietuvių k., 18 sk., 2 t., p. 219), panaikinimo
   
      Rezoliucinė dalis
   
   
               1.
            
            
               Panaikinti 2006 m. liepos 12 d. Europos Bendrijų Pirmosios instancijos teismo sprendimus Hassan prieš Tarybą ir Komisiją (T-49/04) ir Ayadi prieš Tarybą (T-253/02).
            
         
               2.
            
            
               Panaikinti 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu, ir panaikinantį Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą, iš dalies pakeistą 2008 m. sausio 18 d. Komisijos reglamentu (EB) Nr. 46/2008, tiek, kiek jis susijęs su F. Hassan.
            
         
               3.
            
            
               Panaikinti Reglamentą Nr. 881/2002, iš dalies pakeistą 2006 m. rugpjūčio 9 d. Komisijos reglamentu (EB) Nr. 1210/2006, tiek, kiek jis susijęs su C. Ayadi.
            
         
               4.
            
            
               Priteisti iš Europos Sąjungos Tarybos, be savo bylinėjimosi išlaidų, padengti F. Hassan ir C. Ayadi bylinėjimosi išlaidas pirmojoje instancijoje ir šiame apeliaciniame procese.
            
         
               5.
            
            
               Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas su C. Ayadi byla susijusioje pirmojoje instancijoje ir šiame apeliaciniame procese.
            
         
               6.
            
            
               Prancūzijos Respublika padengia savo bylinėjimosi išlaidas.
            
         
               7.
            
            
               Europos Komisija padengia savo bylinėjimosi išlaidas, patirtas pirmojoje instancijoje ir su F. Hassan byla susijusioje apeliacinėje instancijoje. Be to, C. Ayadi byloje Europos Komisija padengia savo bylinėjimosi išlaidas, susijusias su įstojimu į procesą Europos Bendrijų Pirmosios instancijos teisme ir su procedūra Europos Sąjungos Teisingumo Teisme.
            
         
      (1)  OL C 294, 2006 12 2.